জোন কিউস্যাক
জোন ম্যারি কিউস্যাক (ইংরেজি: Joan Mary Cusack; জন্ম: ১১ অক্টোবর ১৯৬২) হলেন একজন মার্কিন অভিনেতা। তিনি প্রণয়ধর্মী হাস্যরসাত্মক নাট্য ওয়ার্কিং গার্ল (১৯৮৮) এবং প্রণয়ধর্মী হাস্যরসাত্মক ইন অ্যান্ড আউট (১৯৯৭) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ট্রয় স্টোরি ফ্র্যাঞ্চাইজির জেসি চরিত্রে কণ্ঠ দেন। কিউস্যাক ১৯৮৫ থেকে ১৯৮৬ সাল পর্যন্ত হাস্যরসাত্মক স্কেচ অনুষ্ঠান স্যাটারডে নাইট লাইভ-এর অভিনয়শিল্পীদের সদস্য ছিলেন। তিনি শোটাইম চ্যানেলের হিট নাট্য হাস্যরসাত্মক শেমলেস-এ শেইলা গ্যালাহার চরিত্রে অভিনয় করেন এবং এই কাজের জন্য তিনি পাঁচটি এমি পুরস্কারের মনোনয়ন লাভ করেন ও ২০১৫ সালে একটি এমি অর্জন করেন। তিনি অভিনেত্রী অ্যান কিউস্যাক ও অভিনেতা জন কিউস্যাকের বোন।